Райпур

Райпур – Индиядагы шаар, Чхаттисгарх штатынын административдик борбору. Маханади дарыясынын өрөөнүндө. Калкы 1,2 млн (2011). Шалы (күрүч) эгилүүчү аймактын борбору. Курулуш материал (цемент, мрамор, гранит), текстиль, тамак-аш ж. б. өнөр жай ишканалары иштейт. Шеллак (айрым тропика өсүмдүктөрүнөн алынуучу чайыр) өндүрүлөт. Жогорку окуу жайлар, китепканалар, Махант Гхаси Дас музейи ж. б. бар. Дудхаради храмы сакталган. 
Категория: Шаарлар
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9